google/wiki40b huggingface dataset:
Jonas Šliūpas

Biografija

1873–1880 m. mokėsi Mintaujos vokiškoje gimnazijoje, baigė ją pirmuoju mokiniu. 1880–1882 m. studijavo Maskvos, 1882 m. – Peterburgo universitetuose.
1882 m. dalyvavo Proletariato partijos veikloje. 1884–1919 m. gyveno JAV, baigė Merilando medicinos mokyklą. 1892–1893 m. žurnalo „Apšvieta“ redaktorius. 1901 m. – „Aušros“ draugijos narys, 1904–1912 m. – jos iždininkas, 1904–1905 m. dalyvavo steigiant Amerikos lietuvių socialistų sąjungą, jos CK iždininkas. 1894 m. ir 1904 m. Lietuvos socialdemokratų partijai atstovavo Internacionalo kongresuose.
Gydytojo praktika vertėsi iki 1917 m. JAV redagavo kai kuriuos lietuviškus laikraščius ir žurnalus. Dalyvavo kuriant daugelį draugijų ir jų darbe: Apšvietos ir mokslo draugija (1883 m., Tilžėje), JAV-Lietuvos mylėtojų draugija (1885 m.), Lietuvių susivienijimas Amerikoje (1900 m.), Lietuvių mokslo draugystė (1889 m.), Lietuvių laisvamanių susivienijimas Amerikoje (1900 m.), Lietuvių laisvamanių sąjunga (1910 m.), Lietuvių laisvamanių federacija (1918 m.).
1914–1919 m. – vienas žymiausių „Sandaros” politinės organizacijos veikėjų. 1919–1920 m. – Lietuvos atstovas Latvijoje ir Estijoje. 1921 m. – Lietuvos banko direktorius, įvairių akcinių bendrovių steigėjas ir dalininkas. 1921–1923 m. – Biržų ir Šiaulių gimnazijų mokytojas. 1924 m. Vienas Laisvamanių etinės kultūros draugijos organizatorių ir veikėjų. Prisidėjo prie laikraščių „Šiaulių naujienos“ (1923–1928 m.), „Laisvoji mintis“ (1933–1941 m.) leidimo. 1923–1930 m. – Lietuvos universitete dėstė medicinos istoriją, 1923 m. vasario 24 d. suteiktas Garbės daktaro vardas.
1933–1940 m. – pirmasis Palangos burmistras, Palangoje yra jo memorialinė sodyba. 1944 m. pasitraukė į Austriją.

Filosofinės pažiūros

J. Šliūpas propagavo materialistinę pasaulio sampratą. Dideliu materializmo autoritetu laikė Liudvigą Biuchnerį (Ludwig Büchner), išvertė į lietuvių kalbą jo veikalą „Jėga ir medžiaga“. Pažinimo teorijoje J. Šliūpas buvo sensualistas. Kritikavo religinę pasaulėžiūrą. Socialinės pažiūros eklektiškos dėl marksizmo, pozityvizmo, krikščioniškojo socializmo, etinio socializmo ir kitų filosofinių koncepcijų įtakos. Etiniuose klausimuose, kuriuos glaudžiai siejo su socialine problematika, rėmėsi F. Lamenė, D. S. Milio ir H. Spenserio idėjomis. Estetikoje – kritinio realizmo atstovas.
Gvidas Sabeckis

Gvidas Sabeckis (g. 1984 m. kovo 27 d. Prienuose) - Lietuvos tenisininkas, teniso treneris.

Biografija

Studijavo LKKA. Nuo 2009 m. teniso treneris. Specializacija: sportininkai, vaikų bei suaugusių individualios treniruotės.
Tenisą žaidžia nuo 7 metų. Lietuvos rinktinės narys. Buvo pirma Lietuvos raketė. 8 metus iš eilės atstovavo Lietuvai Deviso taurės varžybose. 2001-2009 metais žaidė Italijos, Vokietijos, Kroatijos klubuose. 2010 m Lietuvos čempionas vienetų ir dvejetų varžybose.
Aukščiausia ATP vienetų reitingo pozicija: 488 (2008 m. lapkričio 17 d.).
Aukščiausia ATP dvejetų reitingo pozicija: 548 (2008 m. spalio 6 d.).
Kelno universiteto Darbo ir ūkinės teisės institutas

Kelno universiteto Darbo ir ūkinės teisės institutas (vok. Institut für Arbeits- und Wirtschaftsrecht der Universität zu Köln) - Kelno universiteto Teisės fakulteto struktūrinis padalinys, darbo teisės ir ūkinės teisės; teisės mokslinių tyrimų institutas. Instituto pastatas įsikūręs Kelno-Lindenthal miesto dalyje. Dirba maždaug 40 darbuotojų.

Istorija

1929 metais Heinrich Lehmann (1876-1963), Hans Carl Nipperdey (1895-1968) ir Hans Planitz institutą įkūrė kaip Darbo, ūkinės ir užsienio teisės institutą.
1950 m. Užsienio teisės skyrius buvo restruktūrizuotas. Jis davė pagrindą naujai įkurtam Kelno universiteto Tarptautinės privatinės teisės ir užsienio teisės institutui.
Silvestras Leonas

Biografija

Studijavo Maskvos ir Charkovo universitetuose. Nuo 1916 m. tarnavo Rusijos imperijos kariuomenėje. 1916 m. Kijeve baigė karo mokyklą. 1919 m. grįžęs į Lietuvą stojo į Lietuvos kariuomenę. 1919–1920 m. dalyvavo Nepriklausomybės kare. 1923 m. baigė Aukštuosius karininkų kursus, 1925 m. Lietuvos universitetą.
Nuo 1925 m. Telšių taikos ir Šiaulių apygardos teismo teisėjas. Nuo 1933 m. rugsėjo mėn. Apeliacinių rūmų teisėjas. 1934 m. birželio mėn. – 1938 m. kovo mėn. Kariuomenės teismo pirmininkas. 1938 m. kovo mėn. – 1939 m. kovo mėn. vidaus reikalų ministras. 1940 m. gegužės mėn. paskirtas Vyriausiojo tribunolo teisėju. Sovietams okupavus Lietuvą iš pareigų atleistas, suimtas. 1941 m. birželio mėn. per Birželio sukilimą išlaisvintas. Likęs Lietuvoje 1944 m. lapkričio mėn. NKVD suimtas, kalintas Komijoje, vėliau ištremtas į Irkutsko sritį. Į Lietuvą grįžo 1956 m.
Jaunasis ūkininkas

Jaunasis ūkininkas - pradedantysis ūkininkas; tam tikro amžiaus nesulaukęs asmuo, užsiimantis žemės ūkiu, pagal įstatymus laikomas jaunuoju ūkininku.

Lietuva

Jaunieji ūkininkai - ūkininkai iki 40 metų, įregistravę ūkininko ūkį Ūkininko ūkio įstatymo nustatyta tvarka.
Lietuvoje jie turi nuolaidų. Pvz., valstybinę žemės ūkio paskirties žemę jie gali pirkti išsimokėtinai ne ilgiau kaip per 15 metų, pradėdami mokėti antraisiais metais ir iš karto sumokėdami 5 procentus žemės kainos.
Jaunųjų ūkininkų susivienijimai Lietuvoje veikia LR asociacijų įstatymo pagrindu.
Tautvydas Lydeka

Karjera

LKL pirmenybėse debiutavo tik 2013 m., kai pasirašė sutartį su Vilniaus „Lietuvos rytu“. Prieš tai aštuonerius metus rungtyniavo svetur. Varėnoje gimęs aukštaūgis 2015 m. rudenį pasirašė sutartį su „San Lorenzo de Almagro“ klubo vadovais ir tapo pirmuoju Lietuvos krepšininku, išbandžiusiu savo jėgas Argentinos lygoje. Pietų Amerikoje sudarytos gyvenimo sąlygos netenkino, todėl T. Lydeka gruodį sugrįžo į Pezaro ekipą, kuriai jau buvo atstovavęs 2010–2012 m. Italijoje praleido daugiausia laiko – puspenkto sezono. Šioje šalyje vidurio puolėjas taip pat vilkėjo Kantu komandos marškinėlius.
Pelkupis

Istorija

Pelkupio kaimas minimas 1644 m. Švėkšnos dvaro inventoriuje; gyveno dvi šeimos.
Nuo 1820 m. Pelkupio kaimas priklausė Vilkėno dvarui. 1880–1882 m. Pelkupio kaimo gyventojai kovojo su Vilkėno dvaro savininku Aleksandru Plateriu dėl neteisingo dvaro žemių atribavimo.
2000 m. Pelkupio kaime spėjamo kapinyno teritorijoje buvo atlikti žvalgomieji archeologijos tyrimai (vadovas archeologas Zenonas Baubonis); ištirti 5 kapai, kurie datuojami II–III a. 2002 07 24 Pelkupio kapinynas įrašytas į Lietuvos Respublikos kultūros paveldo registrą.
Pelkupio kaimo pavadinimas kilęs nuo upelio Pelkupis. XVIII-XX a. Pelkupio kaimas dar buvo vadinamas keliais pavadinimais: Girkontais, Usiniu.
1923 m. Pelkupio kaime buvo 6 ūkiai, 29 gyventojai, 1997 m. – 5 ūkiai 13 gyventojų
Kapovos urvas

Kapovos urvas (rus. Капова пещера, taip pat žinomas kaip Shul’gan-Tash, bašk. Шүлгәнташ) – kalkakmenio karsto urvas Baškirijoje, Rusijoje, apie 200 km į pietryčius nuo Ufos, Uralo kalnų pietuose. Urvas yra žinomas dėl jame esančių 16 000 metų senumo urvų piešinių.
Apie 120 km nuo Kapovos urvo yra Ignatievkos urvas.
Norfolkas (Virdžinija)

Istorija

Įkurtas 1682 m., miesto statusą gavo 1736 m. Britų kolonijinės imperijos laikais buvo svarbus taškas gabenant prekes į Britų salas bei kitas kolonijos dalis. Dėl artimų prekybos ryšių su Britų imperija, Amerikos revoliucijos metu Norfolkas buvo svarbi imperijos šalininkų gynybinė bazė. Po Didžiojo tilto mūšio, vykusio 1775 m., Virdžinijoje galutinai pasibaigė 168 metus trukęs Britų kolonijos valdymas.
1801 m. buvo įkurta pirmoji laivyno bazė. Plėsdamasis XX a. pirmojoje pusėje, miestas prisijungė keletą šalimais buvusių miestelių ir apie 1988 m. pasiekė dabartines ribas.
Vikos tarpeklis

Vikos tarpeklis - giliausias pasaulio tarpeklis, esantis Epyre, Graikijoje. Giliausia Vikos tarpeklio vieta ~-900 m, siauriausia ~ -1100 m. Tarpeklis įrašytas į Gineso rekordų knygą.
Manko Kapakas

Manko Kapakas (keč. Manqo Qhapaq, isp. Manco Cápac) – pirmasis Kusko karalystės valdovas, valdęs inkus XII a. (manoma 1085–1105 metais).
Turėjo žmoną Mama Oclla (keč. Mamqa Oklja). Apie Manko Kapako kilmę pasakoja kelios legendos.

Inti legenda

Viename iš mitų pasakojama, jog Manko Kapakas buvo saulės dievo Inti sūnus ir Pacha Kamaq brolis. Pats Manko Kapakas buvo garbinamas kaip saulės ir ugnies dievas. Pasak šios legendos Manko Kapaką su jo broliais ir seserimis į žemę pasiuntė saulės dievas. Pastarieji pasirodė iš Pacaritambo olos, rankose nešdami auksinę lazdą, inkų vadinamą „tapac-yauri“. Požeminiais urvais nukeliavo į Kuską ir ten pastatė šventyklą savo tėvo Inti garbei. Manoma, jog kelionės metu vienas Manko brolis ir viena sesuos buvo paversti akmenimis (huaca). Kitoje tos pačios legendos versijoje pasakojama, jog visi išlindę ne iš olos, o pasirodę iš Titikakos ežero.

Virakoča legenda

Šioje legendoje pasakojama, jog Manko Kapakas buvo Virakočos sūnus. Jis, jo broliai (Ayar Caca, Ayar Cacho ir Ayar Puti) ir seserys (Mama Ocllo, Mama Huaco, Mama Raua ir Mama Cura) gyveno netoli Kusko. Ši legenda taip pat pasakoja apie auksinę lazdą, kurią Manko Kapakui davė jo tėvas.
Nors yra daug skirtingų pasakojimų, tačiau kai kurios versijos teigia, jog Manko Kapakas pavydžiai išdavė vyresniuosius brolius, juos nužudė ir tapo Kusko valdovu.
Bauskas

Istorija

Ankstyvuoju sovietmečiu buvo darbininkų gyvenvietė. 1966 m. gruodžio 30 d. su Purviais II sujungta į naują Ventos gyvenvietę .
Kosta Rika olimpinėse žaidynėse

Istorija

Kosta Rikos olimpinis komitetas buvo įkurtas 1936 m. Tais pačiais metais jis buvo pripažintas Tarpautinio Olimpinio komiteto ir Kosta Rika pirmą kartą pasirodė olimpinėse žaidynėse. Sėkmingiausias sportas šaliai yra plaukimas, atnešęs keturis olimpinius medalius.
1980 m. Kosta Rika pirmą kartą debiutavo žiemos olimpinėse žaidynėse. Pirmasis šalies žiemos sporto atstovas buvo lygumų ir kalnų slidininkas Arturo Kinch, kuris iš viso dalyvavo penkiose olimpiadose.
Klaudijus Upstas

Karjera

Profesionalo karjerą pradėjo FK Tauras Tauragė. 
Žaidė už FK Banga Gargždai, o vėliau už FC Stumbras. Šiame klube žaidė nuo 2015 m.
2017 m. perėjo į FK Jonava.
2019 m. pirmoje sezono pusėje atstovavo Klaipėdos „Atlante“. 
2019 m. vasarą prisijungė prie FK Palanga. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1.

Laimėjimai

<...>
Inčėnų piliakalnis

Piliakalnis

Piliakalnis įrengtas Aviknės kairiajame krante, keturkampėje trapecijos formos kalvoje. Orientuotas šiaurės – šiaurės vakarų kryptimi. Piliakalnio kalvos ilgis 220 m, plotis pietrytinėje dalyje 160 m, šiaurinėje – 120 m. Aikštelės aukštis nuo vakarinės papėdės 8-10 m, nuo rytinės – 4-6 m. Piliakalnio šiaurinėje dalyje supilta 30 x 20 m ploto kuoravietė, nuo aikštelės pakelta 4 – 6 m. Jos šlaitai statūs. Už kuoravietės link upelio ir Mežakalnio piliakalnio – dar vena 30 x 30 m apvali aikštelė, apjuosta pylimu.

Aplinkiniai piliakalniai

Ciecerės piliakalnis 16 kmKandavos piliakalnis 60 kmEzerlūkių piliakalnis 23 kmMežakalnio piliakalnis 218 mDelinkalnio piliakalnis 27 kmDaubarių piliakalnis 35 kmPlatkajų piliakalnis 16 km
Papilės piliakalnis 40 kmLuokavos piliakalnis 19 km
Nugarių piliakalnis

Piliakalnis

Piliakalnis buvo įrengtas atskiroje kalvoje, žemame Dirnupio kairiajame krante, įsiterpės į upelio slėnį, netoli jo santakos su Babrungu, pelkių apsuptoje vietoje. Piliakalnis beveik visai nuplautas upelio, tad detalesnių duomenų apie jo buvusią išvaizdą nėra. Išliko tik pietvakarių – šiaurės rytų kryptimi pailga 16x7 m dydžio jo šlaito ir aikštelės dalis, nuo jos į šiaurę tęsiasi 11 m ilgio, 5 m pločio piliakalnio kalvos dalis, kurios šiaurės vakarų šlaitas tebegriūva į Dirnupį. Pietvakarinis piliakalnio šlaitas status, 4,5 m aukščio, kiti išgriuvę. Piliakalnio liekanos apaugusios ąžuolais ir liepomis.

Aplinkiniai piliakalniai

Surblių piliakalnis 6 kmGrigaičių piliakalnis 6 kmŽernių piliakalnis 13 kmLieplaukalės piliakalnis 5 kmStanelių piliakalnis 3 kmLekemės piliakalnis 8 kmSkroblio piliakalnis 16 kmPaplienijos piliakalnis 19 km
Harvardo teisės mokykla

Harvardo teisės mokykla (angl. Harvard Law School, Harvard Law, HLS) – privati JAV teisės aukštoji mokykla, struktūrinis Harvardo universiteto padalinys. Seniausia JAV teisės mokykla. Teisės biblioteka – didžiausia pasaulyje.
Studijuoja 1800 studentų (2008 m.); pagal studijų programas – 1680 teisės daktaro (JD), 150 teisės magistro (LL.M.) ir 50 teisių daktaro (Doctor of Laws, S.J.D.).
Čederis

Čederis (angl. Cheddar) – angliško kietojo sūrio rūšis. Šis sūris pradėtas gaminti XII amžiuje to paties pavadinimo miestelyje Somerseto grafystėje. Sūris gaminamas iš karvių pieno. Laikomas iki tinkamumo naudoti nuo 3 iki 18 mėnesių.
Čederis 2006 m. buvo pats populiariausias sūris Jungtinėje Karalystėje, užėmęs 51 procentą šalies sūrių rinkos.
Senaras (vilajetas)

Geografija

Teritorija turi sieną su Etiopija. Daugiausia plyti drėgnosios savanos. Vilajetą kerta Žydrasis Nilas, kurio slėnyje įrengtas Senaro tvenkinys. Įsteigtas Dindero nacionalinis parkas (prie Nilo intako Dindero).
Šlažai

Istorija

1913 m. Šlažų kaimas buvo prijungtas prie Šilutės parapijos (prieš tai priklausė Verdainei).
1926 m. vasarą Šlažų kaimo teritorijoje, kelyje Šilutė-Rusnė, per pavasario potvynius smarkiai užliejamą vietą, pastatytas gelžbetoninis 13 arkų tiltas, kurio atidaryme dalyvavo tuometinis Lietuvos prezidentas Kazys Grinius. 1990 m. prie šio tilto pastatyta memorialinė lenta.
1997 m. Šlažuose buvo 25 ūkiai, 2003 m. galvijus laikė 8 ūkiai (32 vienetus). 1910 m. buvo 146, 1997 m. – 53 gyventojai.
Agenesė Bulė

Agnesė Bulė (latv. Agnese Bule; g. 1972 m. sausio 7 d. Rygoje) – Latvijos menininkė.

Biografija

Dar 1999 m. sukūrė trejų minučių filmuką „Latvis pučia ančiukus“ (latv. „Latvietis pūš pīlītes“). Tai humoristinis darbelis apie latvių stereotipus ir frazes. Apgynusi magistro darbą „Latvių svajonė 1996–2010“ (latv. „Latviešu sapnis 1996–2010“), 2010 m. baigė Latvijos dailės akademijos Vizualaus meno fakultetą. Nuo 2012 m. dirba Jūrmalos menininkų namų vadove: organizuoja parodas ir kt. kultūros renginius. Pati taip pat dalyvauja parodose: Latvijoje, Ukrainoje, Graikijoje. 
Didelį rezonansą visuomenėje iššaukė 2002 m. jos išleista knyga „Latvių svajonė (sapnas)“, netrukus net susikūrė kelis šimtus gerbėjų jungiantis Facebook klubas. Neįprasto žanro vizualinį–tekstinį kūrinį pati autorė apibūdino taip:
„Latvių sapnas yra menininko minčių klaidžiojimas latvių mitų, istorijų, poetikos pasaulyje. Per Latvių sapno prizmę buvo revizuotos kilmės, raidos, esmės ir kasdienio latvių tautos gyvenimo temos.“
Latvijos futbolo federacija

Apdovanojimai

Kasmet LFF po žurnalistą atliktos apklausos apdovanoja Latvijos geriausią futbolininką. Ši nominacija teikiama nuo 2000 m.
Douglas Holding

Istorija

Beveik prieš 200 metų J. Skotas Duoglas emigravo į Vokietiją.
1821 m. Hamburge atidarė parfumerijos ir muilo fabriką, tuo įėjo į Europos mažmeninės prekybos istoriją. Ankstyvajame XIX a. Douglasas buvo muilo ir parfumerijos pramonės pradininkas. „Parfümerie Douglas“ – tai pirmoji parduotuvė, atidaryta 1910 m. Jungfernstiege, populiariausiame Hamburgo prekybos bulvare.
1969 m. po neramumų dešimtmečio „Hussel AG“, kuri 1989 m. buvo pervadinta į „DOUGLAS HOLDING AG“, ėmė vadovauti „Douglas“ parfumerijai Hamburge. Dabar ją sudaro šešios nedidelės parduotuvės. Taip išplėsta įmonės veikla ir siūlomas didesnis asortimentas. „Hussel AG“ tuo metu priklausė ir konditerijos kompanija „Hussel Süßwaren-filialbetrieb GmbH“, įkurta 1949 metais Parfumerijos verslas klestėte klestėjo.
1974 m. „Douglas“ įžengė į tarptautinę „Ruttner“ parfumerijos rinką Vienoje. Daugybės antrinių bendrovių įsteigimas paskatino žaibišką verslo klestėjimą.
Profesija

Profesija – veikla (pavyzdžiui, medicina, teisė ar inžinerija), kuriai atlikti reikia ženklaus profesinio pasirengimo, darbo patirties ir specializuotų tam tikros trukmės studijų; žiniomis, gebėjimais pagrįstos žmonių veiklos kombinacijos, teikiančios jiems materialinio apsirūpinimo ir aktyvaus įsijungimo į visuomeninio gyvenimo struktūras prielaidas (Laužackas 2005, 34).

Profesinė praktika

Galimybė užsiimti profesija gali būti reglamentuojama. Viduramžiais tam tikrų amatų praktiką nustatė cechai. Šiuo metu tam tikras profesijas (kaip gydytojas, teisėjas, prokuroras, notaras) reguliuoja valstybė.
Dalia Kudžmaitė-Balsienė

Biografija

1974 m. baigė Gargždų 1-ąją vidurinę mokyklą, 1978 m. – Lietuvos konservatorijos Klaipėdos fakultetą, įgijo muzikos mokytojos specialybę.
Dirba Klaipėdos viešojoje bibliotekoje Vaikų skyriuje metodininke, renginių organizatore. 2008 m. paskirta Lietuvos Respublikos kultūros ministerijos premija už nuopelnus skatinant skaitymą.
Rašo vaikams eilėraščius, scenarijus spektakliukams. Nuo 1990 m. – Lietuvių rašytojų sąjungos narė.
Gyvena Gargžduose. Vyras Petras, sūnus Jonas.
Klaipėdos apskrities vėliava

Klaipėdos apskrities vėliava – viena iš Klaipėdos apskrities heraldikos atributų. Vėliava balta su apskrities herbu viduryje. Jo bordiūras perkeltas į vėliavos pakraštį. Laisvieji kraštai apvesti auksine virvute.
Prialgavos senosios kapinės

Kapinės

Įrengtos kalvelėje, pailgos šiaurės vakarų – pietryčių kryptimi, ovalo plano, apjuostos žemių pylimo ir griovio, palei kuriuos auga lapuočiai medžiai. Viduryje ant betoninio stačiakampio postamento pastatyta koplytėlė, o į pietryčius nuo jos stovi kryžius.
Koplytėlė medinė, stačiakampė stačiasienė, vienkamarė, su įstiklintomis durelėmis ir dviem langeliais. Stogas dvišlaitis, apskardintas. Virš jo kyla kaltinis, ornamentuotas kryželis-saulutė. Viduje stovi masinės gamybos Švč. Mergelės Marijos skulptūra.
Kryžius betoninis, antkapinio paminklo tipo. Jo postamentas statmeno stačiakampio pavidalo, viršuje ir apačioje išplatintas. Priekinėje plokštumoje bronzos pudra paryškinta data: „1929“. Viršutinė dalis lotyniško kryžiaus pavidalo, su lieto metalo Nukryžiuotojo figūra.
Teritorijos plotas – 0,02 ha.

Istorija

Veikė XVI a. – XX a. pr., laidoti Prialgavos gyventojai, daugiausia maro aukos, savižudžiai, nekrikštyti mirę kūdikiai, nuo užkrečiamų ligų mirę vaikai ir pan.
Mirusiems atminti nuo seno stovėjo koplytėlė ir keli kryžiai. Mediniai kryžiai sunyko, o koplytėlė XXI a. atnaujinta. Šalia jos 1929 m. pastatytas betoninis kryžius.
Seniau kaimo gyventojai kapinėse rinkdavosi per gegužines pamaldas pagerbti mirusiųjų.
Saugotinas kultūros paveldo objektas, turintis memorialinį vertingųjų savybių pobūdį.
Perkūno ąžuolas

Perkūno ąžuolas – seniausias Plungės dvaro sodybos parko ąžuolas, augantis centrinėje parko dalyje šalia Oginskių rūmų. 1960 m. paskelbtas gamtos paminklu, o 1987 m. – respublikinės reikšmės gamtos paminklu. Medis viršijęs gamtinę brandą, yra rezignacijos fazėje. Kamiene yra žaibo žymės.
Manoma, kad pagonybės laikais parko vietoje buvęs šventasis miškas. Pasak senųjų Plungės gyventojų atsiminimų, Marija Skuževska, kunigaikščio Mykolo Oginskio žmona, po Perkūno ąžuolu rengusi spektaklius vaikams ir jaunimui, o už ąžuolo, Babrungo slėnyje, stovėjęs saulės laikrodis.

Legendos

Su šiuo ąžuolu siejamos kelios legendos. Viena yra apie vaidilutės Galindos meilę mylimajam, išjojusiam ginti tėvynės nuo kryžiuočių ir negrįžusiam. Galinda vis raudodavusi, o vieną kartą vaidilutei verkiant po plačiašakiu ąžuolu, į jį trenkė Perkūnas. Nuo to laiko žmonės vadiną medį Perkūno ąžuolu.
Kita legenda pasakoja, kad šventoji ugnis po žemaičių krikšto buvusi užgesinta ir supykęs Perkūnas trenkęs į medį; dėl to žmonės jį pavadinę dievo vardu.
Viešoji tvarka

Viešoji tvarka – nerašytos asmens elgesio viešumoje taisyklės, kurių laikymasis svarbus bendruomeniniam sugyvenimui, santaikai. Pagrįstos etikos, moralės, pagarbos vieni kitiems principais.

Vokietija

Vokietijoje viešoji tvarka (vok. öffentliche Ordnung) kaip teisinė sąvoka minima dar 1933 m. Ją apibrėžė Prūsijos aukščiausiasis administracinis teismas kaip visumą nerašytų asmens elgesio viešumoje taisyklių, kiek šių taisyklių paisymas pagal vyraujančias nuostatas yra laikomas būtinąja tinkamo, tvarkingo (geordnet) bendruomenės gyvenimo sąlyga (PrOVGE 91, 139, 140).
VFR Konstitucinis Teismas: visuma nerašytų taisyklių, kurių laikymasis (Befolgung) pagal atitinkamas vyraujančias visuomenines ir etines pažiūras (Anschauungen) laikomas als būtinoji (unerlässlich) sąlyga tinkamo, tvarkingo (geordnet) žmonių sugyvenimo tam tikroje teritorijoje (BVerfGE 69, 315 (352) – Brokdorf byla) .
Garanjunsas

Istorija

Gyvenvietė pradėjo kurtis XVIII a. vid. Kaip savivaldybė Garanjunsas atsiskyrė 1874 m.
Liuksemburgo demografija

Šiame straipsnyje pateikiami statistiniai duomenys apie Liuksemburgo demografiją.
1993 m. popiežiaus vizitas Lietuvoje, Latvijoje ir Estijoje

1993 m. popiežiaus vizitas Lietuvoje, Latvijoje ir Estijoje – 61-oji apaštališkoji Jono Pauliaus II kelionė, įvykusi 1993 m. rugsėjo 4-10 dienomis. Popiežius aplankė Lietuvą, Latviją ir Estiją. Jis Lietuvoje praleido daugiausiai laiko – keturias dienas.

Priešistorė

1992 m. pabaigoje Vatikanas patvirtino, kad popiežius aplankys Lietuvą ir kitas Baltijos šalis.  Pasiruošimo programa ir lankymosi vietos buvo derinamos su šalių vyskupais. Buvo atsižvelgta į konkrečius popiežiaus pageidavimus, pvz., Lietuvoje susikaupti prie šv. Kazimiero karsto, aplankyti Aušros vartus, Šiluvą. Prieš kelionę popiežius mokėsi lietuviškai, jo mokytoju buvo prelatas Stasys Žilys, nes Šv. Tėvas norėjo pats paruošti pamokslus ir juos pasakyti lietuvių kalba.

Įamžinimas

Jono Pauliaus II atminimas ir viešnagė Baltijos šalyse įamžinta pastatytais paminklais, atminimo lentomis ir kitais ženklais, jo vardu pavadinti maldos namai, parapijos, kiti objektai.
Keturi ratai

Keturi ratai – mėnesinis automoto žurnalas, einantis nuo 1992 m. Vilniuje.

Istorija

Leidžia UAB „Keturi ratai“. Tiražas 1992 m. – 26 000 egz., 1997 m. – 11 500 egz. 1992 m. buvo leidžiamas ir rusų kalba (Četyre kolesa). 1994 m. leido priedą (laikraštį) „Autokontaktas“ (tir. 10 000 egz.).
Asteroseismologija

Asteroseismologija – mokslas, užsiimantis kintamųjų žvaigždžių tyrimais, analizuojant jų spindesio kitimo dažnines charakteristikas. Ši astrofizikos šaka savo principais mažai skiriasi nuo mūsų planetos drebėjimus tiriančios seismologijos.
Joshua Lewinsohn

Biografija

Gimė 1833 m. Viešučiuose. Mokėsi Talmudo Žagarės ješivoje pas savo dėdę Simon Hurvitz. 1865 m. baigė Mintaujos gimnaziją. Nuo 1857 m. rašė įvairius straipsnius į laikraščius Ha-Maggid, Ha-Melitz ir Ha-Shachar. Taip pat rašė straipsnius į vokišką Rygos laikraštį Rigasche Zeitung. 1868 m. Vilniuje išleido Rusijos imperijos geografijos ir topografijos knygą Eretz Russia u-Melo'ah, 50 žydų biografijos knygą Toledot Anshe Shem be-Yisrael bei žydų verslo istoriją Toledot Sechar ha-Yehudim. 1874 m. paskirtas Tukumo žydų mokyklos direktoriumi.
Skarna

Skarna – įvairiaspalvė, dažnai žalia ar raudona rečiau pilka, juoda, ruda ar balta metamorfinė uoliena. Susiformuoja kontaktinio metamorfizmo zonoje cheminės metasamotazės proceso metu kai magminės intruzijos, tokios kaip granitas, įsiterpia į karbonatines uolienas, tokias kaip klintis ar dolomitas.
Uolienos pavadinimas kilo iš švedų kalbos žodžio skarn, reiškiančio berūdę, bevertę uolieną. Mokslinėje literatūroje pirmą kartą panaudojo švedas V. Tornebhomas apie 1880–1881 m.

Panaudojimas

Skarnos naudojamos kaip naudingos iškasenos. Iš jų išgaunama geležis, varis, volframas, molibdenas, švinas, cinkas, boras.
Pagramančio miškai

Pagramančio miškai (Pagramančio−Didkiemio miškai) − miškų masyvas Šilalės rajone, tarp Jūros ir jos intako Akmenos. Priklauso Tauragės miškų urėdijai (Pajūrio ir Pagramančio girininkijoms).
Masyvo plotas ~ 3800 ha. Miškai apie 10 km tęsiasi iš vakarų į rytus. Šilalės−Didkiemio kelias dalija masyvą į dvi dalis: vakarinę dalį sudaro Didkiemio miškas, rytinę − Pagramančio miškas. Didkiemio miškas labai vingiuotais pakraščiais; daug kur į jį įsiterpę kaimai (Pažiuržmotis, Gerviškė, Laumenai, Griaužai, Rauškas, Gedėliškė). Pagramančio miškas kompaktiškas.
Reljefas banguotas, palaipsniui žemėjantis pietų link. Būdingi velėniniai jauriniai glėjiški priemoliai ir priesmėliai.
Dauguma medynų yra savaiminės kilmės. Auga eglės (38 %), beržai (36 %), drebulės (9 %), juodalksniai (10 %), pušys (3 %), ąžuolai (1 %), uosiai (1 %).